من البداية العنوان لا علاقة له بموضوع الكتاب: العنوان اعطاني ايحاء بان الكتاب هيحلل شخصيات كل المقربين من محمد علي ودورهم في الانجازات اللي عملها محمد علي سواء عسكريا او اقتصاديا... لكن المقدمة اخدت منها فكرة ان الكتاب هيتسعرض فترة حكم محمد علي عن طريق جيشه اللي هيعمل خلفية عن باقي الحكم ودا هيكون عن طريق قاعدة الجنود المصريين واحساسهم ايه بالتجنيد الاجباري، بجانب انه هيتجاهل ذكر محمد علي قدر الامكان عشان يدي صورة موضوعية للاحداث ولتجنب طرق عرض السابقين لتاريخ محمد علي اللي كان هو محور التركيز فيها ، ولكن الكتاب محتواش اي من ما ذكر في المقدمة: فالتركيز كان فقط على ابراهيم باشا وسليمان باشا وكلوت بك ودورهم في حروب محمد علي، وبالنسبة للجنود وفي معظم الاحوال كان التركيز فقط على محاولات الهروب من التجنيد بدون وصف اي مشاعر للجنود في اثناء المعسكرات او السفر او الحروب او مواقفهم او اي مايتعلق بهم بحجة ان كلهم كانوا اميين، ومعظم الادلة اللي استعملها المؤلف كانت مراسلات بين محمد علي وولده ابراهيم...الانطباع اللي احسست ان المؤلف عاوز يوصله هو ان محمد علي كان ديكتاتور وكان فاسد وكان يعمل فقط لمصحلته الشخصية علما ان دي وجهة نظري في الحقيقة ومن قبل ان اقرا الكتاب بسنوات ولكن بدون اي موضوعية في التحليل باستخدام فقط بعض الرسائل اللي بيسب فيها محمد علي المصريين. الكاتب مختلفش كتير عن مادحي محمد علي في مدحهم المبالغ فيه للرجل لكن هو كان من ذاميه وبنفس الاسلوب...
reviews (hotels, books, movies, products and a few airlines)